title: 2017 m. lapkričio 14 d. Komisijos įgyvendinimo reglamentas (ES) 2017/2091, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką neatnaujinamas veikliosios medžiagos iprodiono patvirtinimo galiojimas ir iš dalies keičiamas Komisijos įgyvendinimo reglamentas (ES) Nr. 540/2011 (Tekstas svarbus EEE. )

text:
15.11.2017

               LT

               Europos Sąjungos oficialusis leidinys

               L 297/25

         KOMISIJOS ĮGYVENDINIMO REGLAMENTAS (ES) 2017/2091
   2017 m. lapkričio 14 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką neatnaujinamas veikliosios medžiagos iprodiono patvirtinimo galiojimas ir iš dalies keičiamas Komisijos įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį ir 78 straipsnio 2 dalį,
   kadangi:

               (1)

               Komisijos direktyva 2003/31/EB (2) iprodionas įtrauktas į Tarybos direktyvos 91/414/EEB (3) I priedą kaip veiklioji medžiaga;

               (2)

               į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

               (3)

               Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos iprodiono patvirtinimas nustoja galioti 2018 m. spalio 31 d.;

               (4)

               pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį buvo pateikta paraiška dėl iprodiono patvirtinimo galiojimo pratęsimo;

               (5)

               pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška yra išsami;

               (6)

               valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė atnaujinimo vertinimo ataskaitą ir 2015 m. lapkričio 3 d. pateikė ją Europos maisto saugos tarnybai (toliau – Tarnyba) ir Komisijai;

               (7)

               Tarnyba atnaujinimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

               (8)

               2016 m. birželio 8 d. Tarnyba pateikė Komisijai išvadas (6), ar galima manyti, kad iprodionas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. Tarnyba padarė išvadą, jog yra didelė tikimybė, kad susiklosčius situacijoms, numatytoms visuose su požeminiu vandeniu susijusiuose scenarijuose, pagal įvertintas tipiškas paskirtis naudojamo iprodiono atitinkami metabolitai paveiktų požeminį vandenį, nes būtų viršijama geriamajam vandeniui nustatyta 0,1 μg/l parametrinė ribinė vertė; numatyta, kad pagal visus su požeminiu vandeniu susijusius scenarijus vienas atitinkamas metabolitas ribinę vertę viršytų net 0,75 μg/l. Be to, Tarnyba taip pat padarė išvadą, kad medžiaga kelia didelį ilgalaikį pavojų vandens organizmams;

               (9)

               be to, dėl vieno metabolito, rasto kaip liekanos augaluose ir kaip priemaišos techninėje medžiagoje, Tarnyba padarė išvadą, kad negalima atmesti genotoksinio potencialo galimybės, todėl tam metabolitui nustatytos pamatinės vertės negali būti patvirtintos remiantis turima informacija. Be to, remiantis turima informacija nebuvo galima užbaigti poveikio per maistą vertinimo, nes negalima nustatyti liekanų apibrėžčių rizikos vertinimui; vis dėlto, nebuvo galima atmesti didelės rizikos vartotojams. Galiausiai, remiantis dokumentų rinkinyje pateikta informacija nebuvo galima užbaigti laukiniams žinduoliams kylančios ilgalaikės rizikos, susijusios su visais susijusiais poveikio būdais, vertinimo;

               (10)

               be to, pagal Europos Parlamento ir Tarybos reglamentą (EB) Nr. 1272/2008 (7) iprodionas klasifikuojamas kaip 2 kategorijos kancerogeninė medžiaga, o Tarybos išvadoje nurodyta, kad iprodionas turėtų būti klasifikuojamas kaip 1B kategorijos kancerogeninė medžiaga ir 2 kategorijos toksiška reprodukcijai medžiaga. Atsižvelgiant į susijusias tipiškas paskirtis, liekanų koncentracija viršija numatytąją vertę, nurodytą Europos Parlamento ir Tarybos reglamento (EB) Nr. 396/2005 (8) 18 straipsnio 1 dalies b punkte. Todėl Reglamento (EB) Nr. 1107/2009 II priedo 3.6.3 ir 3.6.5 punktuose nustatyti reikalavimai nėra įvykdyti;

               (11)

               Komisija paragino pareiškėją pateikti pastabų dėl Tarnybos išvadų ir, remiantis Įgyvendinimo reglamento (ES) Nr. 844/2012 14 straipsnio 1 dalies trečia pastraipa, dėl atnaujinimo ataskaitos projekto. Pareiškėjas pateikė pastabas ir jos buvo atidžiai išnagrinėtos;

               (12)

               vis dėlto, nepaisant pareiškėjo argumentų, su medžiaga susijusių problemų pašalinti nepavyko;

               (13)

               remiantis nustatytomis problemomis, nebuvo nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas yra naudojamas pagal vieną ar kelias tipiškas paskirtis. Todėl, remiantis to reglamento 20 straipsnio 1 dalies b punktu, tikslinga neatnaujinti iprodiono patvirtinimo galiojimo;

               (14)

               valstybėms narėms turėtų būti skirtas laikotarpis augalų apsaugos produktų, kurių sudėtyje yra iprodiono, registracijai panaikinti;

               (15)

               tais atvejais, kai valstybės narės augalų apsaugos produktams, kurių sudėtyje yra iprodiono, pagal Reglamento (EB) Nr. 1107/2009 46 straipsnį nustato lengvatinį laikotarpį, šis laikotarpis turėtų baigtis ne vėliau kaip 2018 m. birželio 5 d.;

               (16)

               Komisijos įgyvendinimo reglamentu (ES) 2017/1511 (9) iprodiono galiojimo pabaigos data pratęsta iki 2018 m. spalio 31 d., kad medžiagos patvirtinimo galiojimo atnaujinimo procedūra būtų užbaigta iki pasibaigiant medžiagos patvirtinimo galiojimui. Tačiau atsižvelgiant į tai, kad sprendimas buvo priimtas iki pratęsto galiojimo pabaigos datos, šis reglamentas turėtų būti taikomas kuo greičiau;

               (17)

               šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl iprodiono patvirtinimo;

               (18)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimo galiojimo neatnaujinimas
   Veikliosios medžiagos iprodiono patvirtinimo galiojimas nėra atnaujinamas.
   2 straipsnis
   Įgyvendinimo reglamento (ES) Nr. 540/2011 pakeitimai
   Iš Įgyvendinimo reglamento (ES) Nr. 540/2011 priedo A dalies išbraukiama 50 eilutė (iprodionas).
   3 straipsnis
   Pereinamojo laikotarpio priemonės
   Valstybės narės panaikina augalų apsaugos produktų, kurių sudėtyje yra veikliosios medžiagos iprodiono, registraciją ne vėliau kaip 2018 m. kovo 5 d.
   4 straipsnis
   Lengvatinis laikotarpis
   Pagal Reglamento (EB) Nr. 1107/2009 46 straipsnį valstybių narių nustatomas lengvatinis laikotarpis yra kuo trumpesnis ir baigiasi ne vėliau kaip 2018 m. birželio 5 d.
   5 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. lapkričio 14 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  2003 m. balandžio 11 d. Komisijos direktyva 2003/31/EB, iš dalies keičianti Tarybos direktyvą 91/414/EEB, kad būtų įrašytos veikliosios medžiagos 2,4-DB, beta-ciflutrinas, ciflutrinas, iprodionas, linuronas, maleino hidrazidas ir pendimetalinas (OL L 101, 2003 4 23, p. 3).

      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

      (6)  EFSA (European Food SAFEty Authority), 2016. Conclusion on the peer review of the pesticide risk assessment of the active substance iprodione. EFSA Journal 2016;14(11):4609, 31 pp. doi:10.2903/j.efsa.2016.4609.

      (7)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

      (8)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).

      (9)  2017 m. rugpjūčio 30 d. Komisijos įgyvendinimo reglamentas (ES) 2017/1511, kuriuo dėl veikliųjų medžiagų 1-metil-ciklopropeno, beta-ciflutrino, chlortalonilo, chlortolurono, cipermetrino, daminozido, deltametrino, p-dimetenamido, flufenaceto, flurtamono, forchlorfenurono, fostiazato, indoksakarbo, iprodiono, MCPA, MCPB, siltiofamo, metiltiofanato ir tribenurono patvirtinimo galiojimo laikotarpio pratęsimo iš dalies keičiamas Įgyvendinimo reglamentas (ES) Nr. 540/2011 (OL L 224, 2017 8 31, p. 115).


title: 2018 m. vasario 20 d. Komisijos įgyvendinimo reglamentas (ES) 2018/256, kuriuo 281-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis

text:
21.2.2018

               LT

               Europos Sąjungos oficialusis leidinys

               L 48/39

         KOMISIJOS ĮGYVENDINIMO REGLAMENTAS (ES) 2018/256
   2018 m. vasario 20 d.
   kuriuo 281-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir „Al-Qaida“ organizacijomis (1), ypač į jo 7 straipsnio 1 dalies a punktą ir 7a straipsnio 5 dalį,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

               (2)

               2018 m. vasario 14 d. Jungtinių Tautų Saugumo Tarybos Sankcijų komitetas nusprendė iš dalies pakeisti vieną asmenų, grupių ir organizacijų, kuriems turėtų būti taikomas lėšų ir ekonominių išteklių įšaldymas, sąrašo įrašą. Todėl Reglamento (EB) Nr. 881/2002 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 20 d.

            Komisijos vardu

            Pirmininko pavedimu

            Užsienio politikos priemonių tarnybos vadovė

      (1)  OL L 139, 2002 5 29, p. 9.

      PRIEDAS
      Reglamento (EB) Nr. 881/2002 I priedo antraštinės dalies „Fiziniai asmenys“ įrašas „Djamel Lounici (alias Jamal Lounici). Adresas: Alžyras. Gimimo data: 1962 2 1. Gimimo vieta: Alžyras, Alžyras. Pilietybė: Alžyro. Kita informacija: a) tėvo vardas – Abdelkader, motinos – Johra Birouh; b) iš Italijos sugrįžo į Alžyrą, kur gyvena nuo 2008 m. lapkričio mėn.; c) Othman Deramchi žentas. Įtraukimo į sąrašą pagal 2a straipsnio 4 dalies b punktą data: 2004 1 16.“ keičiamas taip:

         „Djamel Lounici (alias Jamal Lounici). Adresas: Alžyras. Gimimo data: 1962 2 1. Gimimo vieta: Alžyras, Alžyras. Pilietybė: Alžyro. Kita informacija: a) tėvo vardas – Abdelkader, motinos – Johra Birouh; b) iš Prancūzijos sugrįžo į Alžyrą, kur gyvena nuo 2008 m. rugsėjo mėn. Įtraukimo į sąrašą pagal 7d straipsnio 2 dalies i punktą data: 2004 1 16.“


title: 2018 m. vasario 21 d. Komisijos įgyvendinimo reglamentas (ES) 2018/260, kuriuo užbaigiamas tyrimas dėl galimo antidempingo priemonių, nustatytų Tarybos įgyvendinimo reglamentu (ES) Nr. 1008/2011 su pakeitimais, padarytais Įgyvendinimo reglamentu (ES) Nr. 372/2013, importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims, vengimo importuojant iš Vietnamo siunčiamus produktus, deklaruojamus arba nedeklaruojamus kaip Vietnamo kilmės

text:
22.2.2018

               LT

               Europos Sąjungos oficialusis leidinys

               L 49/16

         KOMISIJOS ĮGYVENDINIMO REGLAMENTAS (ES) 2018/260
   2018 m. vasario 21 d.
   kuriuo užbaigiamas tyrimas dėl galimo antidempingo priemonių, nustatytų Tarybos įgyvendinimo reglamentu (ES) Nr. 1008/2011 su pakeitimais, padarytais Įgyvendinimo reglamentu (ES) Nr. 372/2013, importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims, vengimo importuojant iš Vietnamo siunčiamus produktus, deklaruojamus arba nedeklaruojamus kaip Vietnamo kilmės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 13 straipsnio 3 dalį ir 14 straipsnio 5 dalį,
   kadangi:
   1.   PROCEDŪRA

   1.1.   Ankstesni tyrimai ir galiojančios priemonės

               (1)

               2005 m. liepos mėn. Reglamentu (EB) Nr. 1174/2005 (2) Taryba importuojamiems Kinijos Liaudies Respublikos (toliau – KLR arba Kinija) kilmės rankiniams padėklų krautuvams ir jų pagrindinėms dalims (toliau – rankiniai padėklų krautuvai) nustatė galutinį antidempingo muitą. Nustatytas 7,6–46,7 % ad valorem antidempingo muitas (toliau – pradinės priemonės).

               (2)

               Pagal pagrindinio reglamento 11 straipsnio 3 dalį atlikus ex officio dalinę tarpinę peržiūrą, 2008 m. liepos mėn. Taryba Reglamentu (EB) Nr. 684/2008 (3) patikslino priemonių taikymo sritį ir iš pradinių antidempingo priemonių taikymo srities išbraukė tam tikrus produktus, kaip antai keltuvus, rietuvių krautuvus, žirklinius keltuvus ir sveriamuosius keltuvus, kurie, kaip nustatyta, nuo rankinių padėklų krautuvų skyrėsi savo savybėmis, specifinėmis funkcijomis ir galutine naudojimo paskirtimi.

               (3)

               Pagal pagrindinio reglamento 13 straipsnį atlikus priemonių vengimo tyrimą, 2009 m. birželio mėn. Reglamentu (EB) Nr. 499/2009 (4) Taryba išplėtė Reglamentu (EB) Nr. 1174/2005 visoms kitoms bendrovėms nustatyto galutinio antidempingo muito taikymą rankiniams padėklų krautuvams, siunčiamiems iš Tailando ir deklaruojamiems kaip Tailando kilmės arba ne.

               (4)

               Pagal pagrindinio reglamento 11 straipsnio 2 dalį atlikus priemonių galiojimo termino peržiūrą, 2011 m. spalio mėn. Taryba Įgyvendinimo reglamentu (ES) Nr. 1008/2011 (5) importuojamiems KLR kilmės rankiniams padėklų krautuvams nustatė galutinį antidempingo muitą.

               (5)

               Pagal pagrindinio reglamento 11 straipsnio 3 dalį atlikus tarpinę peržiūrą, 2013 m. balandžio mėn. Taryba Įgyvendinimo reglamentu (ES) Nr. 372/2013 (6) iš dalies pakeitė Reglamentą (ES) Nr. 1008/2011 ir nustatė 70,8 % muito normą visiems į Sąjungą importuojamiems KLR kilmės rankiniams padėklų krautuvams.

               (6)

               Pagal pagrindinio reglamento 11 straipsnio 4 dalį atlikus naujojo eksportuotojo peržiūrą, 2014 m. rugsėjo mėn. Europos Komisija (toliau – Komisija) Įgyvendinimo reglamentu (ES) Nr. 946/2014 (7) iš dalies pakeitė Reglamentą (ES) Nr. 1008/2011 ir nustatė individualią 54,1 % muito normą iš bendrovės „Ningbo Logitrans Handling Equipment Co.“ importuojamiems rankiniams padėklų krautuvams.

               (7)

               Pagal pagrindinio reglamento 13 straipsnį atlikus priemonių vengimo tyrimą, 2016 m. rugpjūčio mėn. Komisija Įgyvendinimo reglamentu (ES) 2016/1346 (8) išplėtė galiojančių galutinių antidempingo muitų taikymą importuojamiems KLR kilmės šiek tiek pakeistiems rankiniams padėklų krautuvams su svorio rodymo sistema, kuri yra neintegruota į važiuoklę (t. y. į šakes).

               (8)

               Pagal pagrindinio reglamento 11 straipsnio 2 dalį atlikus antrą priemonių galiojimo termino peržiūrą, 2017 m. lapkričio mėn. Komisija Įgyvendinimo reglamentu (ES) 2017/2206 (9) importuojamiems KLR kilmės rankiniams padėklų krautuvams nustatė galutinį antidempingo muitą.

               (9)

               Šiuo metu galiojančios priemonės – galutinis antidempingo muitas (70,8 % ad valorem muitas) importuojamiems KLR kilmės rankiniams padėklų krautuvams ir jų pagrindinėms dalims.

         1.2.   Prašymas

               (10)

               Komisija gavo pagal pagrindinio reglamento 13 straipsnio 3 dalį ir 14 straipsnio 5 dalį pateiktą prašymą ištirti galimą antidempingo priemonių, nustatytų KLR kilmės rankiniams padėklų krautuvams ir jų pagrindinėms dalims, vengimą importuojant iš Vietnamo siunčiamus produktus, deklaruojamus arba nedeklaruojamus kaip Vietnamo kilmės, ir įpareigoti tokius importuojamus produktus registruoti.

               (11)

               Prašymą 2017 m. birželio 6 d. pateikė du Sąjungos rankinių padėklų krautuvų ir jų pagrindinių dalių gamintojai – „Toyota Material Handling Manufacturing Sweden AB“ ir „PR Industrial S.r.l.“ (toliau – pareiškėjai).

               (12)

               Šiame prašyme buvo pateikta pakankamai prima facie įrodymų, kad Sąjungos, KLR ir Vietnamo tarpusavio prekybos pobūdis pasikeitė, panašu, dėl veiksmų, procesų ar veiklos, kurių negalima paaiškinti jokia kita pakankamai pagrįsta priežastimi arba pateisinančiomis ekonominėmis aplinkybėmis, išskyrus muito nustatymą, t. y. dėl to, kad nagrinėjamasis produktas į Sąjungą siunčiamas per Vietnamą, atlikus surinkimo operacijas Vietname. Prašyme pateikta pakankamai prima facie įrodymų, kad tokios surinkimo operacijos yra priemonių vengimas, kadangi kiniškos dalys sudaro daugiau kaip 60 % visos surenkamo produkto vertės, o surinkimo operacijų pridėtinė vertė yra mažesnė nei 25 % gamybos sąnaudų.

               (13)

               Be to, prašyme pateikta pakankamai prima facie įrodymų, kad dėl pirmiau aprašytų veiksmų galiojančių antidempingo priemonių taisomasis poveikis buvo mažinamas ir kiekio, ir kainos požiūriu, ir kad, palyginti su pirmiau nustatyta nagrinėjamojo produkto normaliąja verte, tiriamasis produktas buvo importuojamas dempingo kaina.

         1.3.   Nagrinėjamasis produktas ir tiriamasis produktas

               (14)

               Šiame tyrime nagrinėjamas produktas – Kinijos Liaudies Respublikos kilmės rankiniai padėklų krautuvai ir jų pagrindinės dalys, t. y. važiuoklės ir hidrauliniai mechanizmai, kurių KN kodai šiuo metu yra ex 8427 90 00 ir ex 8431 20 00. Šiame reglamente rankiniai padėklų krautuvai yra ratiniai krautuvai su keliamosiomis šakėmis padėklams krauti, suprojektuoti taip, kad naudodamasis lanksčiąja rankena šalia stovintis operatorius galėtų juos rankomis stumti, traukti ir valdyti ant lygaus kieto paviršiaus. Rankiniai padėklų krautuvai suprojektuoti taip, kad nuleidžiant ir pakeliant rankeną jais būtų galima pakelti krovinį iki pakankamo aukščio, kad krovinį būtų galima perkelti, ir jie neturi jokios kitos papildomos funkcijos ar paskirties, kaip antai: i) perkelti ir pakelti aukščiau krovinius arba padėti sandėliuojant krovinius (rankiniai keltuvai); ii) sukrauti vieną padėklą ant kito (rietuvių krautuvai); iii) pakelti krovinį iki patogaus dirbti aukščio (žirkliniai keltuvai) arba iv) pakelti ir pasverti krovinius (sveriamieji keltuvai) (toliau – nagrinėjamasis produktas).

               (15)

               Tiriamasis produktas yra toks pat kaip aprašytasis pirmiau, tačiau siunčiamas iš Vietnamo ir deklaruojamas arba nedeklaruojamas kaip Vietnamo kilmės; jo KN kodai šiuo metu yra tokie pat kaip ir nagrinėjamojo produkto (toliau – tiriamasis produktas).

               (16)

               Atlikus tyrimą nustatyta, kad iš KLR į Sąjungą eksportuojamiems ir iš Vietnamo siunčiamiems pirmiau aprašytiems rankiniams padėklų krautuvams ir jų pagrindinėms dalims yra būdingos tos pačios pagrindinės fizinės ir techninės savybės ir jie turi tą pačią paskirtį, todėl juos reikia laikyti panašiais produktais, kaip apibrėžta pagrindinio reglamento 1 straipsnio 4 dalyje.

         1.4.   Inicijavimas

               (17)

               Pranešusi valstybėms narėms ir nustačiusi, kad yra pakankamai prima facie įrodymų, pagrindžiančių tyrimo inicijavimą pagal pagrindinio reglamento 13 straipsnio 3 dalį ir 14 straipsnio 5 dalį, Komisija nusprendė ištirti galimą antidempingo priemonių, nustatytų importuojamiems Kinijos kilmės rankiniams padėklų krautuvams ir jų pagrindinėms dalims, vengimą ir įpareigoti registruoti iš Vietnamo siunčiamus rankinius padėklų krautuvus ir jų pagrindines dalis, deklaruojamus arba nedeklaruojamus kaip Vietnamo kilmės.

               (18)

               Tyrimas inicijuotas Komisijos įgyvendinimo reglamentu (ES) 2017/1348 (10) (toliau – inicijavimo reglamentas).

         1.5.   Tiriamasis laikotarpis ir ataskaitinis laikotarpis

               (19)

               Atliekant tyrimą buvo nagrinėjamas 2011 m. sausio 1 d. – 2017 m. birželio 30 d. laikotarpis (toliau – tiriamasis laikotarpis). Surinkti tiriamojo laikotarpio duomenys siekiant ištirti, inter alia, tariamą prekybos pobūdžio pokytį Įgyvendinimo reglamentu (ES) Nr. 372/2013 nustačius priemones ir padidinus galutinį antidempingo muitą, ir veiksmų, procesų ar veiklos, kurių negalima paaiškinti jokia kita pakankamai pagrįsta priežastimi arba pateisinančiomis ekonominėmis aplinkybėmis, išskyrus muito nustatymą, buvimą. Siekiant išnagrinėti, ar dėl importo galiojančių priemonių taisomasis poveikis sumažėjo kainų ir (arba) kiekio požiūriu ir ar būta dempingo, surinkta išsamesnių duomenų apie ataskaitinį laikotarpį (2016 m. liepos 1 d. – 2017 m. birželio 30 d., toliau – ataskaitinis laikotarpis).

         1.6.   Tyrimas

               (20)

               Komisija KLR ir Vietnamo valdžios institucijoms, šių šalių eksportuojantiems gamintojams ir prekiautojams, žinomiems susijusiems Sąjungos importuotojams ir Sąjungos pramonei oficialiai pranešė apie tyrimo inicijavimą. Komisija išsiuntė klausimynus žinomiems arba per inicijavimo reglamento 15-oje konstatuojamojoje dalyje nurodytą terminą apie save pranešusiems KLR ir Vietnamo gamintojams ir (arba) eksportuotojams. Klausimynai buvo išsiųsti ir Sąjungos importuotojams.

               (21)

               Suinteresuotosioms šalims suteikta galimybė per inicijavimo reglamente nustatytą terminą raštu pareikšti nuomonę ir prašyti būti išklausytoms.

               (22)

               Apie save pranešė trys Vietnamo bendrovės (viena iš jų tiriamuoju laikotarpiu dar nebuvo pradėjusi gaminti rankinių padėklų krautuvų) ir keturi nesusiję importuotojai.

               (23)

               Dvi Vietnamo bendrovės pateikė klausimyno atsakymus ir paprašė atleisti nuo galimų išplėstųjų priemonių pagal pagrindinio reglamento 13 straipsnio 4 dalį.

               (24)

               Klausimyno atsakymus pateikė keturi nesusiję Sąjungos importuotojai.

               (25)

               Tikrinamieji vizitai surengti šių Vietnamo bendrovių patalpose:

                           —

                           „Vietmachine Producing and Trading Co., Ltd“ ir

                           —

                           „D&D Technologies Co., Ltd“.

         2.   TYRIMO REZULTATAI

   2.1.   Bendrosios aplinkybės

               (26)

               Pagal pagrindinio reglamento 13 straipsnio 1 dalį, siekiant įvertinti galimą priemonių vengimą, reikėtų paeiliui išnagrinėti šiuos dalykus:

                           —

                           ar pasikeitė KLR ir Sąjungos prekybos pobūdis,

                           —

                           ar šis pokytis įvyko dėl veiksmų, procesų ar veiklos, kurių negalima paaiškinti jokia kita pakankamai pagrįsta priežastimi arba pateisinančiomis ekonominėmis aplinkybėmis, išskyrus galiojančių antidempingo priemonių nustatymą,

                           —

                           ar rasta žalos įrodymų ar įrodymų, kad galiojančių antidempingo priemonių taisomasis poveikis mažinamas tiriamojo produkto kainų ir (arba) kiekio požiūriu, ir

                           —

                           ar yra dempingo įrodymų lyginant su pirmiau nustatytomis nagrinėjamojo produkto normaliosiomis vertėmis.

               (27)

               Kadangi iš prašyme pareiškėjų pateiktų prima facie įrodymų matyti, kad Vietname atliekamos surinkimo operacijos, Komisija, atlikdama šį tyrimą, konkrečiai išnagrinėjo, ar įvykdyti pagrindinio reglamento 13 straipsnio 2 dalyje nustatyti kriterijai, visų pirma:

                           —

                           ar surinkimo operacijos prasidėjo arba gerokai suintensyvėjo jau pradėjus antidempingo tyrimą, ar prieš pat jį pradedant, o nagrinėjamos sudedamosios dalys yra iš šalies, kuriai taikomos priemonės, ir

                           —

                           ar tokios sudedamosios dalys sudaro ne mažiau kaip 60 % visos surenkamo produkto sudedamųjų dalių vertės ir ar įvežtų sudedamųjų dalių pridėtinė vertė atliekant surinkimo ar baigimo operacijas buvo didesnė nei 25 % gamybos sąnaudų.

               (28)

               Dviejų Vietnamo bendrovių pateiktą informaciją apie pardavimą eksportui buvo galima palyginti su duomenų bazės „Comext“ (11) duomenimis apie iš Vietnamo importuojamą tiriamąjį produktą. Todėl laikyta, kad per ataskaitinį laikotarpį šios bendrovės buvo vienintelės tiriamojo produkto eksportuotojos iš Vietnamo į Sąjungą.

         2.2.   13 straipsnio 2 dalies a punkto sąlyga: operacijų pradžia ar stiprus suintensyvėjimas

               (29)

               Abiejų bendrovių pardavimo Sąjungos rinkai apimtis nuo 2013 m., kai galutinis antidempingo muitas Įgyvendinimo Reglamentu (ES) Nr. 372/2013 buvo padidintas iki 70,8 %, iki ataskaitinio laikotarpio nuolat didėjo. Per tą laikotarpį abiejų bendrovių pardavimo į Sąjungos rinką apimtis išaugo daugiau nei tris kartus. Iki 2013 m. šių bendrovių eksporto į Sąjungos rinką apimtis buvo nedidelė arba jos iš viso neeksportavo. Tuo pačiu metu Kinijos tiriamojo produkto eksportas į Sąjungos rinką sumažėjo net 65 % Todėl buvo padaryta išvada, kad pasikeitė tiek Sąjungos ir KLR, tiek Sąjungos ir Vietnamo prekybos pobūdis, todėl pagrindinio reglamento 13 straipsnio 2 dalies a punkte nustatyta sąlyga buvo įvykdyta.

         2.3.   13 straipsnio 2 dalies b punkto sąlygos: 60 ir 25 % kriterijai

               (30)

               Remiantis pagrindinio reglamento 13 straipsnio 2 dalies b punktu, siekdama nustatyti vengimo buvimą, Komisija turėjo patikrinti, ar surinkimo operacijoms panaudotos dalys iš šalių, kurioms taikomos priemonės, sudarė ne mažiau kaip 60 % visos surenkamo produkto sudedamųjų dalių vertės ir ar įvežtų sudedamųjų dalių pridėtinė vertė buvo ne didesnė nei 25 % gamybos sąnaudų.

         i)   Pirmasis kriterijus: 60 % visos surenkamo produkto sudedamųjų dalių vertės

               (31)

               Dėl abiejų bendradarbiaujančių bendrovių buvo nustatyta, kad dalys iš šalies, kuriai taikomos priemonės, sudarė ne daugiau kaip 60 % visos surinktų produktų sudedamųjų dalių vertės.

               (32)

               Todėl surinkimo operacijos, kurias atlieka bendradarbiaujančios Vietnamo bendrovės, negali būti laikomos priemonių vengimu pagal pagrindinio reglamento 13 straipsnio 2 dalį.

         ii)   Antrasis kriterijus: 25 % įvežtų sudedamųjų dalių pridėtinė vertė

               (33)

               Atlikus tyrimą nustatyta, kad 60 % kriterijus nebuvo įvykdytas ir surinkimo operacijos negali būti laikomos priemonių vengimu pagal pagrindinio reglamento 13 straipsnio 2 dalį, todėl nuspręsta, kad nagrinėti šio kriterijau nereikia.

         2.4.   13 straipsnio 2 dalies c punkto sąlygos: muito taisomojo poveikio mažinimas ir dempingo įrodymas

               (34)

               Atlikus tyrimą nustatyta, kad 60 % kriterijus nebuvo įvykdytas ir surinkimo operacijos negali būti laikomos priemonių vengimu pagal pagrindinio reglamento 13 straipsnio 2 dalį, todėl nuspręsta, kad nagrinėti šių aspektų nereikia.

               (35)

               Kadangi dvi tirtos bendrovės per ataskaitinį laikotarpį pagamino 100 % viso iš Vietnamo importuojamo produkto, nebuvo galima nustatyti, kad Kinijai taikomų priemonių būtų vengiama importuojamus produktus siunčiant iš Vietnamo.

         3.   TYRIMO UŽBAIGIMAS

               (36)

               Atsižvelgiant į – konstatuojamosiose dalyse nustatytus faktus, šis priemonių vengimo tyrimas turėtų būti užbaigtas. Inicijavimo reglamentu nustatytas rankinių padėklų krautuvų ir jų pagrindinių dalių, siunčiamų iš Vietnamo, deklaruojamų arba nedeklaruojamų kaip Vietnamo kilmės, registravimas turėtų būti nutrauktas, o minėtas reglamentas turėtų būti panaikintas.

               (37)

               Suinteresuotosioms šalims buvo pranešta apie esminius faktus ir aplinkybes, kuriais remdamasi Komisija ketino užbaigti tyrimą, ir joms buvo suteikta galimybė pareikšti pastabų. Pastabų, dėl kurių būtų galima pakeisti pirmiau pateiktas išvadas, negauta.

               (38)

               Šiame reglamente nustatytos priemonės atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Tyrimas, inicijuotas Įgyvendinimo reglamentu (ES) 2017/1348 siekiant nustatyti, ar į Sąjungą importuojant iš Vietnamo siunčiamus ir deklaruojamus arba nedeklaruojamus kaip Vietnamo kilmės Kinijos Liaudies Respublikos kilmės rankinių padėklų krautuvus ir jų pagrindines dalis, t. y. važiuokles ir hidraulinius mechanizmus, kurių KN kodai šiuo metu yra ex 8427 90 00 ir ex 8431 20 00 (TARIC kodai 8427900013 ir 8431200013), vengiama Įgyvendinimo reglamentu (ES) Nr. 1008/2011 su pakeitimais, padarytais Įgyvendinimo reglamentu (ES) Nr. 372/2013, nustatytų priemonių, užbaigiamas.
   2 straipsnis
   Muitinės nutraukia importuojamų produktų registraciją, nustatytą vadovaujantis Įgyvendinimo reglamento (ES) 2017/1348 2 straipsniu.
   3 straipsnis
   Įgyvendinimo reglamentas (ES) 2017/1348 panaikinamas.
   4 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 21 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2016 6 30, p. 21.

      (2)  2005 m. liepos 18 d. Tarybos reglamentas (EB) Nr. 1174/2005, nustatantis galutinį antidempingo muitą ir laikinojo muito, nustatyto Kinijos Liaudies Respublikos kilmės rankiniams padėklų krautuvams bei jų esminėms dalims, galutinį surinkimą (OL L 189, 2005 7 21, p. 1).

      (3)  2008 m. liepos 17 d. Tarybos reglamentas (EB) Nr. 684/2008, kuriuo patikslinama Reglamentu (EB) Nr. 1174/2005 nustatytų antidempingo priemonių, taikomų importuojamiems Kinijos Liaudies Respublikos kilmės rankiniams padėklų krautuvams bei jų esminėms dalims, taikymo sritis (OL L 192, 2008 7 19, p. 1).

      (4)  2009 m. birželio 11 d. Tarybos reglamentas (EB) Nr. 499/2009, išplečiantis galutinio antidempingo muito, nustatyto Reglamentu (EB) Nr. 1174/2005 importuojamiems Kinijos Liaudies Respublikos kilmės rankinių padėklų krautuvams ir jų pagrindinėms dalims, taikymą tam pačiam importuojamam produktui, įvežamam iš Tailando ir deklaruojamam kaip Tailando kilmės arba ne (OL L 151, 2009 6 16, p. 1).

      (5)  2011 m. spalio 10 d. Tarybos įgyvendinimo reglamentas (ES) Nr. 1008/2011, kuriuo, pagal Reglamento (EB) Nr. 1225/2009 11 straipsnio 2 dalį atlikus priemonių galiojimo termino peržiūrą, importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims nustatomas galutinis antidempingo muitas, kurio taikymas išplėstas importuojamiems iš Tailando siunčiamiems rankiniams padėklų krautuvams ir jų pagrindinėms dalims, deklaruojamiems kaip Tailando kilmės arba ne (OL L 268, 2011 10 13, p. 1).

      (6)  2013 m. balandžio 22 d. Tarybos įgyvendinimo reglamentas (ES) Nr. 372/2013, kuriuo, pagal Reglamento (EB) Nr. 1225/2009 11 straipsnio 3 dalį atlikus dalinę tarpinę peržiūrą, iš dalies keičiamas Įgyvendinimo reglamentas (ES) Nr. 1008/2011, kuriuo importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims nustatomas galutinis antidempingo muitas (OL L 112, 2013 4 24, p. 1).

      (7)  2014 m. rugsėjo 4 d. Komisijos įgyvendinimo reglamentas (ES) Nr. 946/2014, kuriuo, pagal Tarybos reglamento (EB) Nr. 1225/2009 11 straipsnio 4 dalį atlikus naujojo eksportuotojo peržiūrą, iš dalies keičiamas Tarybos įgyvendinimo reglamentas (ES) Nr. 1008/2011, kuriuo importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims nustatomas galutinis antidempingo muitas (OL L 265, 2014 9 5, p. 7).

      (8)  2016 m. rugpjūčio 8 d. Komisijos įgyvendinimo reglamentas (ES) 2016/1346, kuriuo galutinio antidempingo muito, nustatyto Tarybos įgyvendinimo reglamentu (ES) Nr. 1008/2011 su pakeitimais, padarytais Tarybos įgyvendinimo reglamentu (ES) Nr. 372/2013, importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims, taikymas išplečiamas importuojamiems šiek tiek pakeistiems Kinijos Liaudies Respublikos kilmės rankiniams padėklų krautuvams (OL L 214, 2016 8 9, p. 1).

      (9)  2017 m. lapkričio 29 d. Komisijos įgyvendinimo reglamentas (ES) 2017/2206, kuriuo, pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims nustatomas galutinis antidempingo muitas (OL L 314, 2017 11 30, p. 12).

      (10)  2017 m. liepos 19 d. Komisijos įgyvendinimo reglamentas (ES) 2017/1348, kuriuo inicijuojamas tyrimas dėl galimo antidempingo priemonių, nustatytų Tarybos įgyvendinimo reglamentu (ES) Nr. 1008/2011 su pakeitimais, padarytais Įgyvendinimo reglamentu (ES) Nr. 372/2013, importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims, vengimo importuojant iš Vietnamo siunčiamus produktus, deklaruojamus arba nedeklaruojamus kaip Vietnamo kilmės, ir įpareigojama tokius importuojamus produktus registruoti (OL L 188, 2017 7 20, p. 1).

      (11)  „Comext“ – išorės prekybos statistikos duomenų bazė, kurią tvarko Eurostatas.


title: 2018 m. balandžio 12 d. Tarybos įgyvendinimo reglamentas (ES) 2018/565, kuriuo įgyvendinamas Reglamentas (ES) Nr. 359/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Irane

text:
13.4.2018

               LT

               Europos Sąjungos oficialusis leidinys

               L 95/1

         TARYBOS ĮGYVENDINIMO REGLAMENTAS (ES) 2018/565
   2018 m. balandžio 12 d.
   kuriuo įgyvendinamas Reglamentas (ES) Nr. 359/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Irane
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. balandžio 12 d. Tarybos reglamentą (ES) Nr. 359/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Irane (1), ypač į jo 12 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. balandžio 12 d. Taryba priėmė Reglamentą (ES) Nr. 359/2011;

               (2)

               remdamasi Tarybos sprendimo 2011/235/BUSP (2) peržiūros rezultatais, Taryba nusprendė, kad jame nustatytos ribojamosios priemonės turėtų būti atnaujintos iki 2019 m. balandžio 13 d.;

               (3)

               Taryba taip pat padarė išvadą, kad reikėtų atnaujinti Reglamento (ES) Nr. 359/2011 I priede pateiktus įrašus, susijusius su 29 asmenimis ir vienu subjektu;

               (4)

               Reglamento (ES) Nr. 359/2011 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 359/2011 I priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2018 m. balandžio 12 d.

            Tarybos vardu

            Pirmininkas

         T. DONCHEV

      (1)  OL L 100, 2011 4 14, p. 1.

      (2)  2011 m. balandžio 12 d. Tarybos sprendimas 2011/235/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Irane (OL L 100, 2011 4 14, p. 51).

      PRIEDAS
      Toliau išvardyti įrašai pakeičia atitinkamus įrašus, susijusius su Reglamento (ES) Nr. 359/2011 I priede pateiktame sąraše išvardytais fiziniais ir juridiniais asmenimis, subjektais ir organizacijomis:

         „Asmenys

                     Pavardė, vardas

                     Identifikuojamoji informacija

                     Priežastys

                     Įtraukimo į sąrašą data

                     1.

                     AHMADI-MOQADDAM Esmail

                     Gimimo vieta: Tehran (Teheranas) (Iranas)
                     Gimimo data: 1961 m.

                     Buvęs ginkluotųjų pajėgų generalinio štabo vado vyresnysis patarėjas saugumo klausimais. Buvęs Irano nacionalinės policijos vadovas (nuo 2005 m. iki 2015 m. pradžios). Jo vadovaujamos pajėgos vykdė žiaurius išpuolius taikių protestų metu ir 2009 m. birželio 15 d. naktį įvykdė smurtinį išpuolį Teherano universiteto studentų bendrabučiuose. Šiuo metu – Irano padalinių Jemeno gyventojams remti vadovas.

                     2011 4 12

                     3.

                     ARAGHI (ERAGHI) Abdollah

                     Buvęs Islamo revoliucijos gvardijos sausumos pajėgų vado pavaduotojas. Jis yra tiesiogiai ir asmeniškai atsakingas už represines priemones protestų metu visą 2009 m. vasarą.

                     2011 4 12

                     9.

                     NAQDI Mohammad-Reza

                     Gimimo vieta: Najaf (Nadžafas) (Irakas)
                     Gimimo data: apie 1952 m.

                     Islamo revoliucijos gvardijos vado pavaduotojas, atsakingas už kultūros ir socialinius reikalus. Buvęs Basij vadas. Islamo revoliucijos gvardijos Basij pajėgų vadas M.-R. Naqdi buvo atsakingas už Basij prievartos veiksmus 2009 m. pabaigoje, įskaitant smurtinį atsaką į Ašūros dienos protestus 2009 m. gruodžio mėn., kurių metu žuvo iki 15 asmenų ir buvo areštuota šimtai protesto dalyvių, arba prie jų prisidėjo. Iki paskyrimo Basij vadu 2009 m. spalio mėn. M.-R. Naqdi vadovavo Basij žvalgybos padaliniui, kuris buvo atsakingas už asmenų, areštuotų per susidorojimą po rinkimų, kvotą.

                     2011 4 12

                     10.

                     RADAN Ahmad-Reza

                     Gimimo vieta: Isfahan (Isfahanas) (Iranas)
                     Gimimo data: 1963 m.

                     Anksčiau jis vadovavo Irano teisėsaugos pajėgų strateginių studijų centrui – organizacijai, susijusiai su nacionaline policija. Buvęs Policijos strateginių studijų centro vadovas, buvęs Irano nacionalinės policijos vadovo pavaduotojas (iki 2014 m. birželio mėn.). Nuo 2008 m. eidamas Irano nacionalinės policijos vadovo pavaduotojo pareigas A. R. Radan buvo atsakingas už policijos pajėgų vykdytą protestų dalyvių mušimą, žudymą, savavališkus areštus ir sulaikymą. Šiuo metu – Islamo revoliucijos gvardijos vadas, atsakingas už Irako „antiteroristinių“ pajėgų mokymą.

                     2011 4 12

                     11.

                     RAJABZADEH Azizollah

                     Buvęs Teherano ekstremaliųjų įvykių poveikio švelninimo organizacijos vadovas. Buvęs Teherano policijos vadovas (iki 2010 m. sausio mėn.).
                     Teherano metropolio teisėsaugos pajėgų vadas Azizollah Rajabzadeh yra aukščiausio rango pareigūnas, kaltinamas dėl prievartos veiksmų Kahrizako įkalinimo įstaigoje.

                     2011 4 12

                     12.

                     SAJEDI-NIA Hossein

                     Policijos vado pavaduotojas, atsakingas už operacijas. Buvęs Teherano policijos vadas, buvęs Irano nacionalinės policijos vado pavaduotojas, atsakingas už policijos operacijas. Jis atsakingas už represinių operacijų Irano sostinėje koordinavimą Vidaus reikalų ministerijos vardu.

                     2011 4 12

                     13.

                     TAEB Hossein

                     Gimimo vieta: Tehran (Teheranas)
                     Gimimo data: 1963 m.

                     Islamo revoliucijos gvardijos žvalgybos vadas. Buvęs Islamo revoliucijos gvardijos vado pavaduotojas, atsakingas už žvalgybą. Buvęs Basij vadas (iki 2009 m. spalio mėn.). Jo vadovaujamos pajėgos dalyvavo vykdant masinį taikių protestų dalyvių mušimą, žudymą, sulaikymą ir kankinimą.

                     2011 4 12

                     16.

                     HADDAD Hassan (dar žinomas kaip Hassan ZAREH DEHNAVI)

                     Buvęs Teherano revoliucinio teismo saugos pareigūno pavaduotojas. Buvęs Teherano revoliucinio teismo (26 poskyrio) teisėjas. Jis buvo atsakingas už sulaikytųjų bylas, susijusias su porinkiminėmis krizėmis, ir nuolat grasino sulaikytųjų šeimoms, kad jos tylėtų. Jis padėjo išduoti sulaikymo orderius Kahrizako įkalinimo įstaigai. 2014 m. lapkričio mėn. Irano valdžios institucijos oficialiai pripažino jo vaidmenį, susijusį su sulaikytųjų mirtimi.

                     2011 4 12

                     21.

                     MOHSENI-EJEI Gholam-Hossein

                     Gimimo vieta: Ejiyeh
                     Gimimo data: apie 1956 m.

                     Tikslingumo tarybos narys. Irano generalinis prokuroras nuo 2009 m. rugsėjo mėn. ir teisminių institucijų pirmininko pavaduotojas ir atstovas spaudai. Buvęs žvalgybos ministras 2009 m. rinkimų metu. 2009 m. rinkimų metu jam einant žvalgybos ministro pareigas jo vadovaujami žvalgybos agentai buvo atsakingi už šimtų aktyvistų, žurnalistų, disidentų ir reformistinių pažiūrų politikų sulaikymą, kankinimą ir melagingų prisipažinimų išgavimą darant spaudimą. Be to, politiniai asmenys buvo verčiami melagingai prisipažinti vykdant nepakeliamas kvotas, kurių metu buvo kankinama, naudojama prievarta, šantažas ir grasinama jų šeimų nariams.

                     2011 4 12

                     26.

                     SHARIFI Malek Adjar, (dar žinomas kaip SHARIFI Malek Ajdar)

                     Aukščiausiojo Teismo teisėjas, 43-ojo skyriaus vadovas. Buvęs Rytų Azerbaidžano teisminių institucijų vadovas. Jis buvo atsakingas už Sakineh Mohammadi-Ashtiani teismo procesą.

                     2011 4 12

                     28.

                     YASAGHI Ali-Akbar

                     Aukščiausiojo Teismo teisėjas, 44-ojo skyriaus vadovas. Setad-e Dieh fondo generalinio direktoriaus pavaduotojas. Buvęs Mašhado revoliucinio teismo vyriausiasis teisėjas. Jo jurisdikcijos teismo procesai buvo vykdomi skubiai ir uždaruose teismo posėdžiuose, negerbiant kaltinamųjų pagrindinių teisių. Kadangi sprendimai dėl egzekucijų buvo priimami masiškai, mirties bausmės buvo skiriamos tinkamai nesilaikant teisingo nagrinėjimo procedūrų.

                     2011 4 12

                     32.

                     ZANJIREI Mohammad-Ali

                     Irano kalėjimų organizacijos vadovo vyresnysis patarėjas ir buvęs pavaduotojas; atsakingas už prievartos veiksmus ir teisių atėmimą įkalinimo įstaigoje. Jis įsakė daug kalinių perkelti į vienutes.

                     2011 4 12

                     33.

                     ABBASZADEH-MESHKINI, Mahmoud

                     Žmogaus teisių tarybos patarėjas. Buvęs Žmogaus teisių tarybos sekretorius. Buvęs Ilamo provincijos gubernatorius. Buvęs Vidaus reikalų ministerijos politinis direktorius. Kaip Politinių partijų ir grupių veiklos įstatymo 10 straipsnio komiteto vadovas buvo atsakingas už leidimų rengti demonstracijas ir kitus viešus renginius išdavimą ir politinių partijų registravimą.
                     2010 m. sustabdė dviejų su Mousavi susijusių reformistinių politinių partijų – Islamiškojo Irano dalyvavimo fronto ir Islamo revoliucijos mudžahedinų organizacijos – veiklą.
                     Nuo 2009 m. nuosekliai ir nuolat draudė visus nevyriausybinius susibūrimus, taigi neleido naudotis konstitucine teise protestuoti; todėl, pažeidžiant teisę į susirinkimų laisvę, buvo suimta daug taikių demonstrantų.
                     2009 m. jis taip pat uždraudė opozicijai surengti gedulo ceremoniją asmenims, žuvusiems protestų dėl prezidento rinkimų metu, pagerbti.

                     2011 10 10

                     34.

                     AKBARSHAHI Ali-Reza

                     Buvęs Irano narkotikų kontrolės centro (dar žinomo kaip kovos su narkotikais centras) generalinis direktorius. Buvęs Teherano policijos vadas. Jo vadovaujamos policijos pajėgos buvo atsakingos už teismo nesankcionuotą prievartą prieš įtariamuosius jų suėmimo ir ikiteisminio kalinimo metu. 2009 m. birželio mėn. Teherano policija taip pat dalyvavo reiduose prieš Teherano universiteto bendrabučius, kurių metu, Irano Parlamento (Majlis) komisijos duomenimis, policija ir Basij pajėgos sužeidė daugiau nei 100 studentų. Šiuo metu – geležinkelių policijos vadas.

                     2011 10 10

                     36.

                     AVAEE Seyyed Ali-Reza (dar žinomas kaip AVAEE Seyyed Alireza)

                     Teisingumo ministras. Buvęs Specialiųjų tyrimų biuro direktorius. Iki 2016 m. liepos mėn. – vidaus reikalų ministro pavaduotojas ir viešojo registro vadovas. Nuo 2014 m. balandžio mėn. Teisėjų drausminio teismo patarėjas. Buvęs Teherano teisminių institucijų pirmininkas. Būdamas Teherano teisminių institucijų pirmininku, buvo atsakingas už žmogaus teisių pažeidimus, savavališkus areštus, draudimą kaliniams naudotis savo teisėmis ir išaugusį egzekucijų skaičių.

                     2011 10 10

                     40.

                     HABIBI Mohammad Reza

                     Teisingumo ministerijos biuro Yazd (Jazde) vadovas. Buvęs Isfahano prokuroro pavaduotojas. Prisidėjo prie teismo procesų, kuriuose kaltinamiesiems buvo neleista pasinaudoti teise į teisingą bylos nagrinėjimą, pvz., Abdollah Fathi teismo 2010 m. kovo mėn. metu M. R. Habibi neatsižvelgė į jo teisę būti išklausytam ir į jo psichikos sveikatos problemas, todėl 2011 m. gegužės mėn. Abdollah Fathi buvo įvykdyta mirties bausmė. Todėl jis prisidėjo prie sunkaus teisės į tinkamą procesą pažeidimo ir prie neproporcingo bei vis dažnesnio mirties bausmės taikymo, taip pat prie to, kad nuo 2011 m. pradžios labai padaugėjo egzekucijų.

                     2011 10 10

                     45.

                     JOKAR Mohammad Saleh

                     Revoliucijos gvardijos vado pavaduotojas, atsakingas už parlamento reikalus. Nuo 2011 m. iki 2016 m. Yazd (Jazdo) provincijos parlamentinis atstovas ir parlamentinio nacionalinio saugumo ir užsienio politikos komiteto narys. Buvęs Studentų Basij pajėgų vadas.
                     Eidamas Studentų Basij pajėgų vado pareigas, aktyviai dalyvavo malšinant protestus mokyklose bei universitetuose ir be teismo suimant aktyvistus bei žurnalistus.

                     2011 10 10

                     48.

                     MAHSOULI Sadeq (dar žinomas kaip MAHSULI, Sadeq)

                     Gimimo vieta: Oroumieh (Urmija) (Iranas)
                     Gimimo data: 1959–1960 m.

                     Buvusio prezidento Mahmoud Ahmadinejad patarėjas ir dabartinis Tikslingumo tarybos narys ir Atkaklumo fronto vado pavaduotojas. 2009–2011 m. gerovės ir socialinės apsaugos ministras. Iki 2009 m. rugpjūčio mėn. – vidaus reikalų ministras. Būdamas vidaus reikalų ministru, S. Mahsouli vadovavo visoms policijos pajėgoms, Vidaus reikalų ministerijos saugumo agentams ir civiliais drabužiais apsirengusiems agentams. Jo vadovaujamos pajėgos buvo atsakingos už Teherano universiteto bendrabučių užpuolimą 2009 m. birželio 14 d. ir studentų kankinimą ministerijos rūsyje (liūdnai pagarsėjusiame rūsio 4 aukšte). Kiti protestuotojai patyrė didelį smurtą Kahrizako įkalinimo įstaigoje, kuriai vadovavo S. Mahsouli vadovaujamos policijos pajėgos.

                     2011 10 10

                     50.

                     OMIDI Mehrdad (dar žinomas kaip Reza; dar žinomas kaip OMIDI Reza)

                     Policijos VI skyriaus, tyrimų departamento vadovas. Buvęs Irano policijos žvalgybos tarnybos vadovas. Buvęs Irano policijos kompiuterinių nusikaltimų skyriaus vadovas. Jis atsakingas už tūkstančius tyrimų ir kaltinimų reformistams ir politiniams oponentams dėl naudojimosi internetu. Taigi, jis atsakingas už sunkius žmogaus teisių pažeidimus vykdant represijas prieš asmenis, atvirai ginančius savo teisėtas teises, įskaitant saviraiškos laisvę.

                     2011 10 10

                     51.

                     SALARKIA Mahmoud

                     Buvęs Teherano futbolo klubo „Persepolis“ direktorius

                     Buvęs Teherano benzino ir transporto komisijos vadovas. 2009 m. vykdytų represijų metu buvo Teherano generalinio prokuroro pavaduotojas kalėjimų reikalams.
                     Eidamas Teherano generalinio prokuroro pavaduotojo kalėjimų reikalams pareigas jis buvo tiesiogiai atsakingas už daugelį orderių nekaltiems taikiems protestuotojams ir aktyvistams suimti išdavimą. Iš daugelio žmogaus teisių gynėjų pranešimų matyti, kad beveik visi sulaikytieji įvairios trukmės laikotarpius jo nurodymu buvo laikomi be teisės susirašinėti, negalėdami susisiekti su savo advokatais ar šeimos nariais ir nepareiškiant jiems kaltinimų, dažnai tokiomis sąlygomis, kurios prilygintinos prievartiniam dingimui. Jų šeimoms dažnai nebuvo pranešama apie sulaikymą.

                     2011 10 10

                     53.

                     TALA Hossein (dar žinomas kaip TALA Hosseyn)

                     Eslamshahr meras. Buvęs Irano parlamento narys. Buvęs Teherano provincijos generalgubernatorius (Farmandar) (iki 2010 m. rugsėjo mėn.), jis buvo atsakingas už policijos pajėgų įsikišimą ir represijas prieš demonstrantus. 2010 m. gruodžio mėn. gavo apdovanojimą už savo vaidmenį po rinkimų vykusiose represijose.

                     2011 10 10

                     54.

                     TAMADDON Morteza (dar žinomas kaip TAMADON Morteza)

                     Gimimo vieta: Shahr Kord-Isfahan (Šahre Kordas – Isfahanas)
                     Gimimo data: 1959 m.

                     Buvęs Teherano provincijos Viešojo saugumo tarybos vadovas. Buvęs Islamo revoliucijos gvardijos Teherano provincijos generalgubernatorius. Kaip gubernatoriui ir Teherano provincijos Viešojo saugumo tarybos vadovui, jam tenka bendra atsakomybė už visą Islamo revoliucijos gvardijos represinę veiklą Teherano provincijoje, įskaitant susidorojimą su politinių protestų dalyviais nuo 2009 m. birželio mėn. Šiuo metu – Khajeh Nasireddin Tusi technologijų universiteto tarybos narys.

                     2011 10 10

                     55.

                     ZEBHI Hossein

                     Aukščiausiojo Teismo teisėjas. Buvęs Irano generalinio prokuroro pavaduotojas. Jam pavestos kelios teismo bylos, susijusios su po rinkimų vykusiais protestais.

                     2011 10 10

                     59.

                     BAKHTIARI Seyyed Morteza

                     Gimimo vieta: Mashad (Mašhadas) (Iranas)
                     Gimimo data: 1952 m.

                     Imam Reza šventyklos (angl. Imam Reza shrine) prižiūrėtojo pavaduotojas. Buvęs Specialiojo dvasinio tribunolo pareigūnas. Buvęs teisingumo ministras (2009–2013 m.). Jam būnant teisingumo ministru sąlygos Irano kalėjimuose gerokai pablogėjo ir nebeatitiko pripažintų tarptautinių standartų, taip pat paplito blogas elgesys su kaliniais. Be to, jis atliko itin svarbų vaidmenį bauginant ir persekiojant Irano diasporą, nes paskelbė apie specialaus teismo, kuriam pavesta nagrinėti už šalies ribų gyvenančių iraniečių bylas, sukūrimą. Jo vadovavimo metu taip pat smarkiai padidėjo mirties bausmės įvykdymo atvejų skaičius Irane, įskaitant Vyriausybės nepaskelbtus slaptus mirties bausmės vykdymo atvejus ir mirties bausmės vykdymą už su narkotikais susijusius nusikaltimus.

                     2011 10 10

                     60.

                     HOSSEINI Dr Mohammad (dar žinomas kaip HOSSEYNI, Dr Seyyed Mohammad; Seyed, Sayyed ir Sayyid)

                     Gimimo vieta: Rafsanjan (Rafsandžanas), Kerman (Kermanas)
                     Gimimo data: 1961 m.

                     Buvusio prezidento Mahmoud Ahmadinejad patarėjas ir YEKTA radikalios politinės frakcijos atstovas. Buvęs kultūros ir islamiškojo mokymo ministras (2009–2013 m.). Buvęs Islamo revoliucijos gvardijos narys, prisidėjo prie represijų prieš žurnalistus.

                     2011 10 10

                     69.

                     MORTAZAVI Seyyed Solat

                     Gimimo vieta: Farsan (Farsanas), Tchar Mahal-o-Bakhtiari (Čeharmehalio ir Baktiarijos provincija) (Pietų) (Iranas)
                     Gimimo data: 1967 m.

                     Buvęs antro didžiausio Irano miesto Mašhado, kuriame reguliariai viešai vykdomos mirties bausmės, meras. Buvęs vidaus reikalų viceministras, atsakingas už politinius reikalus. Buvo atsakingas už vadovavimą represijoms prieš asmenis, ginančius savo teisėtas teises, įskaitant saviraiškos laisvę. Vėliau paskirtas Irano rinkimų komisijos vadovu 2012 m. parlamento rinkimams ir 2013 m. prezidento rinkimams.

                     2012 3 23

                     73.

                     FAHRADI Ali

                     Teisingumo ministerijos Teherane Teisės reikalų inspekcijos ir Viešosios inspekcijos vadovo pavaduotojas. Buvęs Karaj (Karadžo) prokuroras. Atsakingas už sunkius žmogaus teisių pažeidimus, be kita ko, buvo kaltintoju teismo procesuose, kuriuose skirta mirties bausmė. Jo buvimo prokuroru laikotarpiu Karadžo regione įvykdyta daug mirties bausmės nuosprendžių.

                     2012 3 23

                     75.

                     RAMEZANI Gholamhossein

                     Nuo 2011 m. Gynybos ministerijos žvalgybos vadas; 2009 m. lapkričio mėn.–2011 m. kovo mėn.: Islamo revoliucijos gvardijos žvalgybos vadas; 2008 m. kovo mėn.–2009 m. lapkričio mėn.: Islamo revoliucijos gvardijos žvalgybos vado pavaduotojas; 2006 m. balandžio mėn.–2008 m. kovo mėn.: Islamo revoliucijos gvardijos apsaugos ir žvalgybos vadas. Dalyvavo slopinant žodžio laisvę, be kita ko, susijęs su asmenimis, atsakingais už tinklaraštininkų / žurnalistų suėmimus 2004 m.; taip pat pranešama, kad dalyvavo malšinant 2009 m. protestus po rinkimų.

                     2012 3 23

                     82.

                     SARAFRAZ, Mohammad (Dr.) (dar žinomas kaip Haj-agha Sarafraz)

                     Gimimo vieta: Tehran (Teheranas)
                     Gimimo data: apie 1963 m.
                     Gyvenamoji vieta: Tehran (Teheranas) Darbo vieta: IRIB ir Press TV būstinė, Tehran (Teheranas)

                     Buvęs Kibernetinės erdvės aukščiausiosios tarybos narys. Buvęs „Islamic Republic of Iran Broadcasting“ (IRIB) pirmininkas. Buvęs „IRIB World Service“ ir „Press TV“ vadovas, atsakingas už visus sprendimus dėl programų sudarymo. Glaudžiai susijęs su valstybės saugumo aparatu. Jam vadovaujant „Press TV“ kartu su IRIB bendradarbiavo su Irano saugumo tarnybomis bei prokurorais ir savaitinės programos Iran Today („Iranas šiandien“) metu transliavo prievarta išgautus sulaikytųjų prisipažinimus, įskaitant Irano ir Kanados žurnalisto bei filmų kūrėjo Maziar Bahari prisipažinimą. Nepriklausoma ryšių reguliavimo tarnyba OFCOM 2011 m. Jungtinėje Karalystėje skyrė 100 000  GBP baudą „Press TV“ už M. Bahari prisipažinimo, kuris buvo filmuojamas kalėjime naudojant prievartą prieš M. Bahari, transliavimą. Todėl M. Sarafraz bendradarbiavo pažeidžiant teisę į tinkamą procesą ir teisingą bylos nagrinėjimą.

                     2013 3 12

               Subjektai

                     Pavadinimas

                     Identifikuojamoji informacija

                     Priežastys

                     Įtraukimo į sąrašą data

                     1.

                     Kovos su elektroniniais nusikaltimais policija (angl. Cyber Police)

                     Vieta: Tehran (Teheranas), (Iranas)
                     Interneto svetainė: http://www.cyberpolice.ir

                     2011 m. sausio mėn. įsteigta Irano kovos su elektroniniais nusikaltimais policija yra Irano Islamo Respublikos policijos padalinys; jam iki 2015 m. pradžios vadovavo Esmail Ahmadi-Moqaddam (įtrauktas į sąrašą). Ahmadi-Moqaddam pabrėžė, kad Kovos su elektroniniais nusikaltimais policija užsiims antirevoliucinėmis ir disidentų grupėmis, kurios 2009 m. naudojosi internetiniais socialiniais tinklais, kad sukeltų protestus prieš dar kartą išrinktą Prezidentą Mahmoud Ahmadinejad. 2012 m. sausio mėn. Kovos su elektroniniais nusikaltimais policija paskelbė naujas interneto kavinėms skirtas gaires, pagal kurias naudotojai turi pateikti asmeninę informaciją, kurią kavinių savininkai turi saugoti šešis mėnesius; jie taip pat turi saugoti naudotojų aplankytų interneto svetainių sąrašą. Be to, pagal taisykles reikalaujama, kad kavinių savininkai įrengtų apsauginę vaizdo stebėjimo sistemą ir šešis mėnesius saugotų įrašus. Pagal šias naujas taisykles gali būti užvestas žurnalas, kurį valdžios institucijos gali naudoti norėdamos susekti aktyvistus arba bet kokį asmenį, kurio veikla laikoma pavojinga nacionaliniam saugumui.
                     2012 m. birželio mėn. Irano žiniasklaida pranešė, kad Kovos su elektroniniais nusikaltimais policija pradės taikyti priemones prieš virtualiuosius privačiuosius tinklus (VPN). 2012 m. spalio 30 d. Kovos su elektroniniais nusikaltimais policija be orderio suėmė tinklaraštininką Sattar Beheshti dėl „socialiniuose tinkluose ir Facebook vykdomos nacionaliniam saugumui pavojingos veiklos“. S. Beheshti savo tinklaraštyje kritikavo Irano vyriausybę. 2012 m. lapkričio 3 d. S. Beheshti buvo rastas negyvas savo kalėjimo kameroje; manoma, kad jį mirtinai nukankino Kovos su elektroniniais nusikaltimais policijos pareigūnai.

                     2013 3 12“


title: 2018 m. liepos 19 d. Komisijos įgyvendinimo reglamentas (ES) 2018/1025, kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo

text:
20.7.2018

               LT

               Europos Sąjungos oficialusis leidinys

               L 184/1

         KOMISIJOS ĮGYVENDINIMO REGLAMENTAS (ES) 2018/1025
   2018 m. liepos 19 d.
   kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantį Reglamentą (EB) Nr. 2465/96 (1), ypač į jo 11 straipsnio b punktą,
   kadangi:

               (1)

               Reglamento (EB) Nr. 1210/2003 III priede išvardytos viešosios įstaigos, korporacijos ir agentūros, taip pat fiziniai ir juridiniai asmenys, buvusios Irako Vyriausybės įstaigos ir organizacijos, kuriems pagal tą reglamentą taikomas lėšų ir ekonominių išteklių, kurie 2003 m. gegužės 22 d. buvo laikomi už Irako ribų, įšaldymas;

               (2)

               2018 m. liepos 13 d. Jungtinių Tautų Saugumo Tarybos Sankcijų komitetas nusprendė pašalinti du įrašus iš asmenų ir organizacijų, kurių lėšos ir ekonominiai ištekliai turėtų būti įšaldyti, sąrašo;

               (3)

               todėl Reglamento (EB) Nr. 1210/2003 III priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1210/2003 III priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. liepos 19 d.

            Komisijos vardu

            Pirmininko pavedimu

            Užsienio politikos priemonių tarnybos vadovė

      (1)  OL L 169, 2003 7 8, p. 6.

      PRIEDAS

         Išbraukiami šie III priedo įrašai:

                                 „62.

                                 IRAQI LIFE INSURANCE COMPANY. Adresai: a) Aqaba Bin Nafie Square, P.O. Box 989, Baghdad, Iraq; b) P.O. Box 989, Karradah Al Sharkiya, Baghdad, Iraq.“;

                                 „96.

                                 NATIONAL INSURANCE COMPANY [IRAQ]. Adresai: a) Khullani Street, P.O. Box 248, Baghdad, Iraq; b) Aman Building, Khullani Square, Baghdad, Iraq.“


title: 2018 m. liepos 19 d. Komisijos įgyvendinimo reglamentas (ES) 2018/1026 dėl dvidešimt antrojo dalinio kvietimo dalyvauti konkurse, paskelbtame Įgyvendinimo reglamentu (ES) 2016/2080, mažiausios nugriebto pieno miltelių pardavimo kainos nustatymo

text:
20.7.2018

               LT

               Europos Sąjungos oficialusis leidinys

               L 184/3

         KOMISIJOS ĮGYVENDINIMO REGLAMENTAS (ES) 2018/1026
   2018 m. liepos 19 d.
   dėl dvidešimt antrojo dalinio kvietimo dalyvauti konkurse, paskelbtame Įgyvendinimo reglamentu (ES) 2016/2080, mažiausios nugriebto pieno miltelių pardavimo kainos nustatymo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2016 m. gegužės 18 d. Komisijos įgyvendinimo reglamentą (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (2), ypač į jo 32 straipsnį,
   kadangi:

               (1)

               Komisijos įgyvendinimo reglamentu (ES) 2016/2080 (3) pradedamas nugriebto pieno miltelių pardavimas konkurso tvarka;

               (2)

               atsižvelgiant į dvidešimt antrojo dalinio kvietimo dalyvauti konkurse paraiškas, reikėtų nustatyti mažiausią pardavimo kainą;

               (3)

               Bendro žemės ūkio rinkų organizavimo vadybos komitetas nepateikė savo nuomonės per pirmininko nustatytą laikotarpį,

         PRIĖMĖ ŠĮ REGLAMENTĄ:
   1 straipsnis
   Dvidešimt antrojo dalinio kvietimo dalyvauti nugriebto pieno miltelių pardavimo konkurse, paskelbtame Įgyvendinimo reglamentu (ES) 2016/2080, kurio paraiškų teikimo laikotarpis baigėsi 2018 m. liepos 17 d., mažiausia pardavimo kaina yra 112,50 EUR už 100 kg.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. liepos 19 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 206, 2016 7 30, p. 71.

      (3)  2016 m. lapkričio 25 d. Komisijos įgyvendinimo reglamentas (ES) 2016/2080, kuriuo pradedamas nugriebto pieno miltelių pardavimas konkurso tvarka (OL L 321, 2016 11 29, p. 45).


title: 2018 m. liepos 26 d. Komisijos įgyvendinimo reglamentas (ES) 2018/1060, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos trifloksistrobino patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE.)

text:
27.7.2018

                  LT

                  Europos Sąjungos oficialusis leidinys

                  L 190/3

         KOMISIJOS ĮGYVENDINIMO REGLAMENTAS (ES) 2018/1060
         2018 m. liepos 26 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos trifloksistrobino patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
         kadangi:

                     (1)

                     Komisijos direktyva 2003/68/EB (2) trifloksistrobinas įtrauktas į Tarybos direktyvos 91/414/EEB (3) I priedą kaip veiklioji medžiaga;

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

                     (3)

                     Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos trifloksistrobino patvirtinimas nustoja galioti 2018 m. liepos 31 d.;

                     (4)

                     pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį buvo pateikta paraiška dėl trifloksistrobino patvirtinimo galiojimo pratęsimo;

                     (5)

                     pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška išsami;

                     (6)

                     valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitą ir 2016 m. rugsėjo 29 d. pateikė ją Europos maisto saugos tarnybai (toliau – Tarnyba) ir Komisijai;

                     (7)

                     Tarnyba patvirtinimo galiojimo pratęsimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

                     (8)

                     2017 m. rugsėjo 19 d. Tarnyba pateikė Komisijai išvadą (6), ar galima manyti, kad trifloksistrobinas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2018 m. kovo 23 d. Komisija pateikė trifloksistrobino patvirtinimo galiojimo pratęsimo ataskaitos projektą Augalų, gyvūnų, maisto ir pašarų nuolatiniam komitetui;

                     (9)

                     pareiškėjui buvo suteikta galimybė pateikti pastabų dėl patvirtinimo galiojimo pratęsimo ataskaitos projekto;

                     (10)

                     nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra veikliosios medžiagos, naudojamas pagal vieną ar kelias tipiškas paskirtis;

                     (11)

                     todėl tikslinga pratęsti trifloksistrobino patvirtinimo galiojimą;

                     (12)

                     trifloksistrobino patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau augalų apsaugos produktų, kurių sudėtyje yra trifloksistrobino, leidžiamos naudojimo paskirtys dėl to neapribojamos. Todėl nėra tikslinga toliau riboti šios medžiagos tik kaip fungicido naudojimą;

                     (13)

                     tačiau pagal Reglamento (EB) Nr. 1107/2009 14 straipsnio 1 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma reikėtų paprašyti papildomos patvirtinamosios informacijos;

                     (14)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (15)

                     atsižvelgiant į tai, kad dabartinis trifloksistrobino patvirtinimas nustoja galioti 2018 m. liepos 31 d., šis reglamentas turėtų įsigalioti kuo greičiau;

                     (16)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimo galiojimo pratęsimas
            Veikliosios medžiagos trifloksistrobino patvirtinimo galiojimas pratęsiamas, kaip nustatyta I priede.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.

            3 straipsnis
            Įsigaliojimas ir taikymo pradžios data
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2018 m. rugpjūčio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. liepos 26 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2003 m. liepos 11 d. Komisijos direktyva 2003/68/EB, iš dalies keičianti Tarybos direktyvą 91/414/EEB, kad būtų įrašytos veikliosios medžiagos trifloksistrobinas, etilkarfentrazonas, mezotrionas, fenamidonas ir izoksaflutolas (OL L 177, 2003 7 16, p. 12).

            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            (6)  EFSA Journal 2017;15(9):4980. Pateikta internete adresu www.efsa.europa.eu.

            I PRIEDAS

                        Bendrinis pavadinimas, identifikavimo numeriai

                        IUPAC pavadinimas

                        Grynumas (1)

                        Patvirtinimo data

                        Patvirtinimo galiojimo pabaiga

                        Konkrečios nuostatos

                        Trifloksistrobinas
                        CAS Nr. 141517-21-7
                        CIPAC Nr. 617

                        Metil-(E)-metoksiimino-{(E)-a-[1-a-(a,a,a -trifluor-m-tolil)etilidenaminooksil]-o-tolil}acetatas

                        ≥ 975 g/kg
                        AE 1344136 (ne daugiau kaip 4 g/kg)

                        2018 m. rugpjūčio 1 d.

                        2033 m. liepos 31 d.

                        Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į trifloksistrobino patvirtinimo galiojimo pratęsimo ataskaitos išvadas, visų pirma į jos I ir II priedėlius.
                        Atlikdamos šį bendrą vertinimą valstybės narės ypatingą dėmesį skiria:

                                    —

                                    požeminio vandens apsaugai, kai medžiaga naudojama regionuose, kuriuose dirvožemis ir (arba) klimatas yra jautrūs taršai,

                                    —

                                    vandens organizmų, bičių ir žuvėdžių paukščių ir žinduolių apsaugai.

                              Naudojimo sąlygose prireikus nurodomos rizikos mažinimo priemonės.
                        Pareiškėjas Komisijai, valstybėms narėms ir Tarnybai pateikia patvirtinamąją informaciją, susijusią su:

                                    1)

                                    metabolitų, kurių gali būti požeminiame vandenyje, svarba, atsižvelgiant į bet kokį svarbų trifloksistrobino klasifikavimą pagal Europos Parlamento ir Tarybos reglamentą (EB) Nr. 1272/2008 (2), ypač kai jis priskiriamas prie 2 kategorijos toksiškų reprodukcijai medžiagų;

                                    2)

                                    vandens apdorojimo procesų poveikiu paviršiniame ir požeminiame vandenyje esančių liekanų pobūdžiui, kai paviršinis ar požeminis vanduo yra išgaunamas geriamajam vandeniui.

                              Pareiškėjas 1 punkte prašomą informaciją pateikia per vienerius metus nuo Europos cheminių medžiagų agentūros (ECHA) Rizikos vertinimo komiteto pagal Reglamento (EB) Nr. 1272/2008 37 straipsnio 4 dalį priimtos nuomonės dėl trifloksistrobino paskelbimo ECHA svetainėje.
                        Pareiškėjas pateikia 2 punkte prašomą informaciją per dvejus metus nuo tada, kai Komisija paviešino rekomendacinį dokumentą dėl vandens apdorojimo procesų poveikio paviršiniame ir požeminiame vandenyje esančių liekanų pobūdžiui vertinimo.

               (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

               (2)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

            II PRIEDAS
            Įgyvendinimo reglamento (ES) Nr. 540/2011 priedas iš dalies keičiamas taip:

                        1)

                        A dalyje trifloksistrobinui skirtas 59 įrašas išbraukiamas;

                        2)

                        B dalis papildoma šiuo įrašu:

                                    Nr.

                                    Bendrinis pavadinimas, identifikavimo numeriai

                                    IUPAC pavadinimas

                                    Grynumas (1)

                                    Patvirtinimo data

                                    Patvirtinimo galiojimo pabaiga

                                    Konkrečios nuostatos

                                    „124

                                    Trifloksistrobinas
                                    CAS Nr. 141517-21-7
                                    CIPAC Nr. 617

                                    Metil-(E)-metoksiimino-{(E)-a-[1-a-(a,a,a -trifluor-m-tolil)etilidenaminooksil]-o-tolil}acetatas

                                    ≥ 975 g/kg
                                    AE 1344136 (ne daugiau kaip 4 g/kg)

                                    2018 m. rugpjūčio 1 d.

                                    2033 m. liepos 31 d.

                                    Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į trifloksistrobino patvirtinimo galiojimo pratęsimo ataskaitos išvadas, visų pirma į jos I ir II priedėlius.
                                    Atlikdamos šį bendrą vertinimą valstybės narės ypatingą dėmesį skiria:

                                                —

                                                požeminio vandens apsaugai, kai medžiaga naudojama regionuose, kuriuose dirvožemis ir (arba) klimatas yra jautrūs taršai,

                                                —

                                                vandens organizmų, bičių ir žuvėdžių paukščių ir žinduolių apsaugai.

                                          Naudojimo sąlygose prireikus nurodomos rizikos mažinimo priemonės.
                                    Pareiškėjas Komisijai, valstybėms narėms ir Tarnybai pateikia patvirtinamąją informaciją, susijusią su:

                                                1)

                                                metabolitų, kurių gali būti požeminiame vandenyje, svarba, atsižvelgiant į bet kokį svarbų trifloksistrobino klasifikavimą pagal Reglamentą (EB) Nr. 1272/2008, ypač kai jis priskiriamas prie 2 kategorijos toksiškų reprodukcijai medžiagų;

                                                2)

                                                vandens apdorojimo procesų poveikiu paviršiniame ir požeminiame vandenyje esančių liekanų pobūdžiui, kai paviršinis ar požeminis vanduo yra išgaunamas geriamajam vandeniui.

                                          Pareiškėjas 1 punkte prašomą informaciją pateikia per vienerius metus nuo Europos cheminių medžiagų agentūros (ECHA) Rizikos vertinimo komiteto pagal Reglamento (EB) Nr. 1272/2008 37 straipsnio 4 dalį priimtos nuomonės dėl trifloksistrobino paskelbimo ECHA svetainėje.
                                    Pareiškėjas pateikia 2 punkte prašomą informaciją per dvejus metus nuo tada, kai Komisija paviešino rekomendacinį dokumentą dėl vandens apdorojimo procesų poveikio paviršiniame ir požeminiame vandenyje esančių liekanų pobūdžiui vertinimo.“

               (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.


title: 2018 m. rugpjūčio 13 d. Komisijos įgyvendinimo reglamentas (ES) 2018/1130, kuriuo cipermetrinas patvirtinamas kaip esama veiklioji medžiaga, skirta 18-o tipo biocidiniams produktams gaminti (Tekstas svarbus EEE.)

text:
14.8.2018

                  LT

                  Europos Sąjungos oficialusis leidinys

                  L 205/8

         KOMISIJOS ĮGYVENDINIMO REGLAMENTAS (ES) 2018/1130
         2018 m. rugpjūčio 13 d.
         kuriuo cipermetrinas patvirtinamas kaip esama veiklioji medžiaga, skirta 18-o tipo biocidiniams produktams gaminti
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
         kadangi:

                     (1)

                     Komisijos deleguotajame reglamente (ES) Nr. 1062/2014 (2) pateikiamas esamų veikliųjų medžiagų, kurias reikia įvertinti, kad būtų galima patvirtinti kaip tinkamas biocidinių produktų gamybai, sąrašas. Tame sąraše yra cipermetrinas;

                     (2)

                     buvo įvertinta, ar cipermetriną galima naudoti 18-to tipo produktams (insekticidams, akaricidams ir kitų nariuotakojų kontrolės produktams), apibrėžtiems Reglamento (ES) Nr. 528/2012 V priede, gaminti;

                     (3)

                     Belgija buvo paskirta ataskaitą rengiančia valstybe nare ir jos vertinančioji kompetentinga institucija 2015 m. balandžio 15 d. pateikė vertinimo ataskaitą bei rekomendacijas;

                     (4)

                     pagal Deleguotojo reglamento (ES) Nr. 1062/2014 7 straipsnio 2 dalį 2017 m. gegužės 5 d. Biocidinių produktų komitetas, atsižvelgdamas į vertinančiosios kompetentingos institucijos išvadas, parengė Europos cheminių medžiagų agentūros nuomonę (3);

                     (5)

                     remiantis ta nuomone, galima tikėtis, kad 18-o tipo biocidiniai produktai, kurių sudėtyje yra cipermetrino, atitinka Reglamento (ES) Nr. 528/2012 19 straipsnio 1 dalies b punkto kriterijus, jei laikomasi tam tikrų su jų naudojimu susijusių specifikacijų ir sąlygų;

                     (6)

                     todėl cipermetriną tikslinga patvirtinti kaip tinkamą naudoti 18-o tipo biocidiniams produktams gaminti, jei laikomasi tam tikrų specifikacijų ir sąlygų;

                     (7)

                     be to, per atrankinį tyrimą, rengiantis Komisijos atliekamam poveikio vertinimui dėl įvairių pasirinkimo galimybių, siekiant nustatyti endokrininę sistemą ardančių medžiagų identifikavimo kriterijus, nustatyta, kad toliau būtina tirti cipermetrino endokrininės sistemos ardymo potencialą (4). Cipermetrino galimų endokrininę sistemą ardančių savybių tyrimas taip pat bus atliekamas pagal Europos Parlamento ir tarybos reglamentą (EB) Nr. 1107/2009 (5), o jo išvadas tikimasi gauti 2018 m. pabaigoje. Komisija, atsižvelgdama į to vertinimo rezultatus, apsvarstys būtinybę pagal Reglamento (ES) Nr. 528/2012 15 straipsnį peržiūrėti cipermetrino kaip veikliosios medžiagos, skirtos naudoti biocidiniuose produktuose, patvirtinimą;

                     (8)

                     veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

                     (9)

                     šiame reglamente nustatytos priemonės atitinka Biocidinių produktų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Cipermetrinas patvirtinamas kaip veiklioji medžiaga 18-o tipo biocidiniams produktams gaminti, jei laikomasi priede nustatytų specifikacijų ir sąlygų.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugpjūčio 13 d.

                  Komisijos vardu

                  Pirmininkas

               Jean-Claude JUNCKER

            (1)  OL L 167, 2012 6 27, p. 1.

            (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

            (3)  2017 m. gegužės 5 d. priimta Biocidinių produktų komiteto nuomonė Opinion on the application for approval of the active substance Cypermethrin, Product type: PT 18, ECHA/BPC/153/2017.

            (4)  COM(2016) 350 final.

            (5)  2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1).

            PRIEDAS

                        Bendrinis pavadinimas

                        IUPAC pavadinimas
                        Identifikacijos numeriai

                        Mažiausias veikliosios medžiagos grynumo laipsnis (1)

                        Patvirtinimo data

                        Patvirtinimo galiojimo pabaiga

                        Produkto tipas

                        Specialiosios sąlygos

                        Cipermetrinas

                        IUPAC pavadinimas:
                        Cipermetrinas cis:trans40:60; (RS)-α-cian-3-fenoksibenzil-(1RS)-cis,trans-3-(2,2-dichlorvinil)-2,2-dimetilciklopropankarboksilatas
                        EB Nr. 257-842-9
                        CAS Nr. 52315-07-8

                        ≥ 92 % masės
                        Izomerų santykis: cis:trans 40:60

                        2020 m. birželio 1 d.

                        2030 m. gegužės 31 d.

                        18

                        Biocidinių produktų autorizacijos liudijimai išduodami laikantis šių sąlygų:

                                    1.

                                    vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                                    2.

                                    atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys skiriamas:

                                                a)

                                                profesionaliems naudotojams;

                                                b)

                                                antriniam poveikiui kūdikiams ir mažiems vaikams;

                                                c)

                                                paviršiniam vandeniui,

                                                            i)

                                                            kai produktas naudojamas paviršiui apdoroti patalpose ir

                                                            ii)

                                                            miesto vietovėse: lauko sienoms ir pastato perimetre;

                                                d)

                                                dirvožemiui,

                                                            i)

                                                            kai produktas naudojamas paviršiui apdoroti patalpose;

                                                            ii)

                                                            miesto ir kaimo vietovėse: lauko sienoms;

                                                            iii)

                                                            kaimo vietovėse: pastato perimetre;

                                                e)

                                                nuosėdoms,

                                                            i)

                                                            kai produktas naudojamas paviršiui apdoroti ir kaip cheminis barjeras bei plyšiams ir įtrūkiams apdoroti patalpose ir

                                                            ii)

                                                            miesto vietovėse: lauko sienoms ir pastato perimetre;

                                                f)

                                                požeminiam vandeniui, kai produktas naudojamas miesto vietovėse lauko sienoms ir pastato perimetre.

                                    3.

                                    Jei produktų liekanų gali likti maiste arba pašare, turi būti įvertinta, ar reikia pakeisti esamą arba nustatyti naują didžiausią leidžiamąją liekanų koncentraciją (DLK) pagal Europos Parlamento ir Tarybos reglamentą (EB) Nr. 470/2009 (2) arba Europos Parlamento ir Tarybos reglamentą (EB) Nr. 396/2005 (3), ir turi būti imamasi tinkamų rizikos mažinimo priemonių siekiant užtikrinti, kad taikoma DLK nebūtų viršyta.

               (1)  Šioje skiltyje nurodytas grynumas – tai mažiausias įvertintos veikliosios medžiagos grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji techniniu požiūriu yra lygiavertė įvertintai veikliajai medžiagai.

               (2)  2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).

               (3)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).


title: 2018 m. rugpjūčio 13 d. Komisijos įgyvendinimo reglamentas (ES) 2018/1132, kuriuo leidžiama pakeisti naujo maisto produkto sintetinio zeaksantino pavadinimą ir specialiuosius ženklinimo reikalavimus pagal Europos Parlamento ir Tarybos reglamentą (ES) 2015/2283 ir iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE.)

text:
14.8.2018

                  LT

                  Europos Sąjungos oficialusis leidinys

                  L 205/15

         KOMISIJOS ĮGYVENDINIMO REGLAMENTAS (ES) 2018/1132
         2018 m. rugpjūčio 13 d.
         kuriuo leidžiama pakeisti naujo maisto produkto sintetinio zeaksantino pavadinimą ir specialiuosius ženklinimo reikalavimus pagal Europos Parlamento ir Tarybos reglamentą (ES) 2015/2283 ir iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad rinkai Sąjungoje galima pateikti tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos leidžiamų naudoti naujų maisto produktų sąrašas;

                     (3)

                     pagal Reglamento (ES) 2015/2283 12 straipsnį Komisija turi pateikti įgyvendinimo akto, kuriuo leidžiama pateikti rinkai Sąjungoje naują maisto produktą ir kuriuo atnaujinamas Sąjungos sąrašas, projektą;

                     (4)

                     natūralus zeaksantinas yra įprastos žmogaus mitybos sudedamoji dalis, nes jo aptinkama daugybėje vaisių ir žalių daržovių, taip pat kiaušinių tryniuose. Jis dažnai naudojamas ir maisto papilduose, kaip apibrėžta Europos Parlamento ir Tarybos direktyvoje 2002/46/EB (3);

                     (5)

                     Komisijos įgyvendinimo Sprendimu 2013/49/ES (4) leista teikti rinkai sintetinį zeaksantiną kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (5) maisto papilduose, neviršijant didžiausio suvartojamo kiekio – iki 2 mg per dieną. Įgyvendinimo sprendimu 2013/49/ES leidžiamo naudoti sintetinio zeaksantino pavadinimas, nurodomas maisto produktų, kurių sudėtyje jo yra, etiketėse yra „sintetinis zeaksantinas“;

                     (6)

                     2018 m. vasario 23 d. bendrovė „DSM Nutritional Products“ (toliau – pareiškėjas) pateikė Komisijai prašymą leisti iš dalies pakeisti sintetinio zeaksantino pavadinimą ir specialiuosius ženklinimo reikalavimus pagal Reglamento (ES) 2015/2283 10 straipsnio 1 dalį. Paraiškoje prašoma iš į Sąjungos sąrašą įtraukto naujo maisto produkto pavadinimo ir maisto produktų, kuriuose yra šio naujo maisto produkto, etikečių išbraukti žodį „sintetinis“;

                     (7)

                     pareiškėjas mano, kad zeaksantino pavadinimą ir ženklinimo reikalavimus būtina pakeisti siekiant sušvelninti galimą neigiamą ekonominį poveikį, kurį gali sukelti termino „sintetinis“ vartojimas maisto papildų, kurių sudėtyje yra sintetinio zeaksantino, etiketėse dėl neigiamos termino „sintetinis“ konotacijos. Pareiškėjas taip pat teigia, kad tokio galimo neigiamo ekonominio poveikio greičiausiai nepatiria ekonominės veiklos vykdytojai, pateikiantys rinkai maisto papildus, kurių sudėtyje yra sintetinių naujų maisto produktų, kurių etiketėse nevartojamas terminas „sintetinis“;

                     (8)

                     šiuo metu leidžiama naudoti ir į Sąjungos naujų maisto produktų sąrašą įtraukta daug sintetinių medžiagų, kurios turi ir natūralios kilmės atitikmenį, o maisto papilduose naudojamos ir sintetinės, ir natūralios medžiagos. Tačiau tos sintetinės medžiagos Sąjungos sąraše nėra nurodytos kaip sintetinės ir nėra taip ženklinamos. Pakeitus sintetinio zeaksantino pavadinimą ir ženklinimą bus užtikrintas nuoseklumas su tų sintetinių medžiagų pavadinimu ir ženklinimu;

                     (9)

                     siūlomos zeaksantino naudojimo paskirtys ir naudojimo kiekiai, naudojant jį kaip maisto papildų sudedamąją dalį, nekeičiami, todėl išvados dėl saugos, kuriomis pagrįstas Įgyvendinimo sprendimu 2013/49/ES suteiktas leidimas naudoti sintetinį zeaksantiną, lieka galioti, todėl šis pakeitimas nekelia susirūpinimo dėl saugos. Atsižvelgiant į šiuos pagrįstus veiksnius, siūlomi pakeitimai atitinka Reglamento (ES) 2015/2283 12 straipsnio 1 dalį;

                     (10)

                     įgyvendinant naują ženklinimo reikalavimą pagal šį įgyvendinimo reglamentą, ūkio subjektams, kurie šiuo metu teikia rinkai sintetinį zeaksantiną, gali prireikti padaryti pakeitimų. Todėl tikslinga nustatyti pereinamąjį laikotarpį;

                     (11)

                     Direktyvoje 2002/46/EB nustatyti maisto papildams taikomi reikalavimai. Pakeisti zeaksantino pavadinimą ir specialiuosius ženklinimo reikalavimų turėtų būtų leidžiama nepažeidžiant tos direktyvos;

                     (12)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Medžiagai zeaksantinui skirtas įrašas Sąjungos leidžiamų naudoti naujų maisto produktų sąraše, kaip nustatyta Reglamento (ES) 2015/2283 8 straipsnyje, iš dalies keičiamas, kaip nurodyta šio reglamento priede.

               2.   Pirmoje dalyje nurodytame Sąjungos sąrašo įraše pateikiamos šio reglamento priede nustatytos naudojimo sąlygos ir ženklinimo reikalavimai.

               3.   Šiame straipsnyje nustatytu leidimu nepažeidžiamos Direktyvos 2002/46/EB nuostatos.

            2 straipsnis
            Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.

            3 straipsnis
            Maisto papildai, kurių sudėtyje yra sintetinio zeaksantino, atitinkantys Reglamento (ES) 2015/2283 reikalavimus, taikytus iki šio reglamento įsigaliojimo, gali būti tiekiami rinkai iki 2019 m. rugsėjo 3 d. ir gali likti rinkoje tol, kol baigsis jų atsargos.

            4 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugpjūčio 13 d.

                  Komisijos vardu

                  Pirmininkas

               Jean-Claude JUNCKER

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).

            (4)  2013 m. sausio 22 d. Komisijos įgyvendinimo sprendimas 2013/49/ES, kuriuo leidžiama teikti rinkai sintetinį zeaksantiną kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (OL L 21, 2013 1 24, p. 32).

            (5)  Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

            PRIEDAS
            Įgyvendinimo reglamento (ES) 2017/2470 priedo 1 lentelės „Leidžiami naudoti nauji maisto produktai“ zeaksantinui skirtas įrašas pakeičiamas taip:

                           Leidžiami naudoti nauji maisto produktai

                           Naujo maisto produkto naudojimo sąlygos

                           Papildomi specialieji ženklinimo reikalavimai

                           „Zeaksantinas

                              Nurodyta maisto produktų kategorija

                              Didžiausias leidžiamas kiekis

                           Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „zeaksantinas“.“

                           Maisto papildai, kaip apibrėžta Direktyvoje 2002/46/EB

                           2 mg per dieną